Monasterio ñació en Cuba en 1974, fía de pá cubanu y ma española, siendo estos los propietarios de la Central de Azúcar del Golfo, espropiada pol gobiernu cubanu. Pasó parte de la so infancia en Cuba, pero con temprana edá treslládase cola so familia a España, onde'l so pá introdució la franquicia de comida rápida Kentucky Fried Chicken. Ye pariente alloñada de Concepción Arenal. El 15 de mayu de 2001, casóse na Capilla de las Esclavas del Sagrado Corazón de Jesús (La Moraleja) col promotor inmobiliariu Iván Espinosa de los Monteros, fíu de Carlos Espinosa de los Monteros y Bernaldo de Quirós. Monasterio (y el so estudiu d'arquiteutura) dedicóse a l'adquisición d'espacios ensin usu pal so tresformamientu en lofts de luxu y a la decoración de viviendes d'altu standing ufiertaes pol so home.